

วันนี้เอาร้านข้าวหน้าต่างๆ ของญี่ปุ่น ที่ซิดนีย์ ออสเตรเลียมาฝาก ทำไมถึงมีแต่ที่ซิดนีย์ ก็เพราะว่าเพื่อนสนิทของเราตั้งแต่สมัยเรียนมหาลัย มันไปทำงานอยู่ที่นั่นน่ะสิ แล้วก็ชอบส่งรูปอาหารอร่อยๆ ที่ตัวเองไปกินมาให้เราดู เราเลยคิดว่ามันน่าเสียดายที่จะเก็บไว้ดูเองคนเดียว เพราะเพื่อนเราก็เป็นนักกินตัวยงคนนึงเหมือนกัน แต่ละร้านที่คุณเธอเลือกไปนี่ เราอิจฉามากเลย


ร้านคราวนี้ เป็นร้าน “Oiden Japanese Rice Bowl Bar” เป็นร้านข้าวต่างๆ หรือ “ดงบุริ” แล้วก็พวกสลัดสไตล์ญี่ปุ่น


พวกข้าวหน้าต่างๆ ชามเล็ก $4.90 หรือ 159 บาท ชามขนาดกลาง$5.90 หรือ 192 บาท ก็ราคาพอๆ กับที่เมืองไทยเลยนะ จัดว่าไม่แพงจนเกินไป ร้านที่เมืองไทยบางร้านยังแพงกว่านี้อีกอ่ะ


ที่เพื่อนเราไปกินมา ก็มี ข้าวหน้าไก่เทอริยากิ (Teriyaki Chicken) แล้วก็ข้าวหน้าเนื้อ (Oiden Beef) หน้าตาน่ากินดีนะ 


แต่เพื่อนเราบอกว่า ที่ซิดนีย์เนื้อหมูไม่อร่อยเลย เพราะเหม็น ไม่รู้ที่นั่นเค้าเลี้ยงหมูยังไง หรือว่าเลี้ยงแบออร์แกนิคก็ไม่รู้สินะ แต่ที่แน่ๆ คือเพื่อนเราไม่ยอมกินหมูที่นั่นเลย กินแต่เนื้อสัตว์ชนิดอื่นๆ แต่เพื่อนเราพูดถึงเฉพาะเมืองที่เค้าอยู่ คือ ซิดนีย์นะ เมืองอื่นเพื่อนไม่ได้บอก


เราชอบเว็บโฮมเพจของร้านนี้จริงๆ เลย ลองเข้าไปดูกันสิ หน้าเว็บสวยดีนะ


ส่วนอาหาร ไว้ใครไปเที่ยวซิดนีย์ ก็ลองหาทางแวะไปพิสูจน์รสชาติกันเองแล้วกันนะ
